20 vjetori i Marrëveshjes së Dejtonit
BE shënoi me një konferencë 20 vjetorin e marrëveshjes që i dha fund luftës në Bosnje-Hercegovinë
Marrëveshja e Dejtonit i dha fund luftës tre vjeçare mes serbëve, kroatëve dhe boshnjakëve, në të cilën u vranë rreth 100.000 njerëz, shumica e tyre boshnjakë myslimanë. tha në konferencë kryetari i Presidencës së Bosnjë-Hercegovinës, Dragan Çoviç. Marrëveshja e paqes për të cilën u ra dakord në Dejton të Ohajos në nëntor të vitit 1995 dhe u nënshkrua në Paris më 14 dhjetor, e la vendin thellësisht të ndarë dhe jofunksional, duke e ndarë Bosnjën në dy entitete autonome, Republikën Serbe dhe Federatën Boshnjako-Kroate, dhe krijoi një sistem shumë të decentralizuar të bazuar në kuota etnike. Marrëveshja i dha fund konfliktit të armatosur, por ajo është fajësuar nga shumë njerëz në Bosnje si element pengues i integrimit dhe zhvillimit, dhe ka përjetësuar ndarjet kohës së luftës. tha shefja e Bashkimit Evropian për politikën e jashtme, Frederica Mogherini. Edhe pas dy dekadave të paqes dhe miliarda dollarëve në ndihmë të huaj, partitë nacionaliste vazhdojnë të mbajnë pushtetin dhe vëzhguesit thonë se qëllimet e tyre të luftës nuk kanë ndryshuar. Boshnjakët kryesisht myslimanë duan një shtet të centralizuar, shumë kroatë ende ëndërrojnë të kenë entitetin e tyre brenda vendit, ndërsa serbët u rezistojnë çdo përpjekjeje për të ristrukturuar shtetin dhe shpesh kanë kërcënuar se do të shkëputen nga federata. Të shqetësuar nga pakënaqësitë në rritje, veçanërisht në mesin e të rinjve të Bosnjës, Perëndimi po përpiqet të nxisë ndryshime në kornizën e marrëveshjes së Dejtonit duke ua kujtuar zyrtarëve vendas perspektivën e largët të Bosnjës për anëtarësim në Bashkimin Evropian. tha komisioneri i Bashkimit Evropian për zgjerimin, Johannes Hahn. Tre nënshkruesit e Marrëveshjes së Dejtonit, udhëheqësi boshnjak Alija Izetbegoviq, presidenti i Serbisë Sllobodan Millosheviq dhe ai i Kroacisë, Franjo Tugjman kanë vdekur. Pavarësisht mangësive të të saj, Marrëveshja e Dejtonit i dha fund luftës së përgjakshme në Bosnje dhe ka kontribuar në përmirësimin e marrëdhënieve ndër-etnike atje.